[{"text_idx": "#000003", "text": "1. detsembril avatakse projektiteatri R.A.A.A.M ja Vaba Lava u\u0308hise dokumentaallavastusega \u201eTransiit. Peatage muusika\u201c ning 11. detsembrini kestva etenduskunstide na\u0308dalaga Vaba Lava Narva teatrikeskus. Vaba Lava juhatuse liige ja tegevjuht Kristiina Reidolv ning Narva teatrikeskuse juht Anz\u030celika S\u030cto\u0303kalov kinnitavad, et u\u0308lioluline on tuua Ida-Virumaale professionaalset ja eksperimentaalsemas laadis teatrit."}, {"text_idx": "#000005", "text": "Anz\u030celika S\u030cto\u0303kalov: Minu isa on pa\u0308rit Narvast, ta su\u0308ndis so\u0303jaja\u0308rgses laagris, mis asus Narva sadamas. Kui ta la\u0308ks Venemaale arstiks o\u0303ppima, kohtas ta toonases Kalinini linnas \u2013 nu\u0308u\u0308d on see Tver \u2013 minu ema. Isa to\u0303i ema Narva, sest no\u0303ukogude ajal oli Eestis Venemaaga vo\u0303rreldes ma\u0308rksa parem elada. Mina olen peaaegu kogu aeg elanud Narvas, va\u0308lja arvatud neli aastat, mil o\u0303ppisin Kuressaares turismi- ja toitlustuskorraldust. Seega on minu juured nii Eestis kui ka Venemaal, ent kindlasti loen ennast narvakaks."}, {"text_idx": "#000006", "text": "Kristiina Reidolv: Po\u0303lise tartlasena ei olnud minu suhted Narvaga enne Vaba Lava ehitust kuigi tihedad, ehkki muidugi olin ka varem piirilinnas ka\u0308inud. Seeto\u0303ttu on mul hea meel, et olen nu\u0308u\u0308d Narvas ja Ida-Virumaal palju ringi so\u0303itnud ning saanud tuttavaks selle kandiga, mis on to\u0303esti unikaalne. Narvas olen kogenud imelist rahu \u2013 a\u0308rkad hommikul hotellis ja kirikukellad lo\u0308o\u0308vad. Siinne atmosfa\u0308a\u0308r on teistsugune kui Tallinnas vo\u0303i Tartus."}, {"text_idx": "#000010", "text": "Reidolv: Vene keelt ko\u0303nelevaid inimesi on Narvas to\u0303esti palju, ent ei saa unustada, et nende seas on ka erisuguste rahvuste \u2013 rohkem kui 40 \u2013 esindajaid. Ajaloolistel, sotsiaalmajanduslikel ja geograafilistel po\u0303hjustel on neil kujunenud omamoodi piirkondlik identiteet. Tahaks loota, et Vaba Lava Narva teatrikeskuse tegevus aitab tugevdada kohalike identiteeti nii eestivenelastena kui ka vene keelt ko\u0303nelevate eurooplastena. Igatahes Vaba Lava tegemiste vastu tuntakse huvi, sageli olen kogenud sooja ja toetavat vastuvo\u0303ttu."}, {"text_idx": "#000012", "text": "Reidolv: Narvas seni polnud nu\u0308u\u0308disaegset avatud teatrikeskust. 1980. aastatel kees siin vilgas teatrielu, oli mitu na\u0308itetruppi ja korraldati festivale. Nu\u0308u\u0308dseks on see traditsioon na\u0308rbunud \u2013 harrastustruppe ku\u0308ll on ja ka lasteteater Ilmarine, kuid professionaalset teatritegemist kohtab va\u0308he. Peterburist aeg-ajalt teatrid ku\u0308ll ka\u0308ivad, ent Eesti teatrite lavastusi ja ka Euroopa teatrit na\u0308eb Narvas u\u0308liharva."}, {"text_idx": "#000013", "text": "Ra\u0308a\u0308kisin Sillama\u0308e koolis Vabast Lavast ning seal selgus, et gu\u0308mnaasiumio\u0303pilaste hulgas on palju neid, kes pole u\u0308ldse kunagi teatris ka\u0308inud, ehkki Sillama\u0308e ei asu ju Narvast kuigi kaugel. Lastel ja noortel puudub kogemus ja harjumus teatris ka\u0308ia, misto\u0303ttu on u\u0308lioluline tuua sellesse piirkonda professionaalset teatrit."}, {"text_idx": "#000014", "text": "S\u030cto\u0303kalov: Korraldasime ku\u0308sitluse, mida narvakad ootavad Vabalt Lavalt. Vastanuid oli ligi 500 ja nende soovid ulatusid lasteteatrist kuni meistriklasside korraldamiseni \u2013 esindatud olid ko\u0303ik z\u030canrid kuni ooperini va\u0308lja. Narva Vabalt Lavalt oodatakse ja loodetakse palju."}, {"text_idx": "#000015", "text": "Kui palju ruume ja millised mahuvad uue teatrikeskuse katuse alla?"}, {"text_idx": "#000016", "text": "Reidolv: Vaba Lava on renoveerinud endise Baltijetsi tehase u\u0308he tiiva. Uues teatrikeskuses on kolm saali. Ko\u0303ige suuremas, 216 istekohaga black box\u2019i tu\u0308u\u0308pi saalis on po\u0303randapinda 371 m2 ning ko\u0303rgust kuni valgussildadeni kuus ja pool meetrit. Niisuguses mitmefunktsioonilises saalis saab va\u0308lja tuua va\u0308ga erisuguseid teatrilavastusi, anda ka tsirkuseetendusi ja kontserte, korraldada konverentse. Arhitektuuribu\u0308rooga Allianss Arhitektid, kes on projekteerinud ka Vaba Lava Tallinna keskuse, tegime Narva keskuse kujundamisel tihedat koosto\u0308o\u0308d ning la\u0308htusime sealjuures oma kogemustest Tallinna hoone ehitamisel. Tulemuse po\u0303hjal saab nu\u0308u\u0308d o\u0308elda, et planeeringult, proportsioonidelt ja tehniliste vo\u0303imaluste poolest on Narva keskus Tallinna omast veelgi parem."}, {"text_idx": "#000017", "text": "Suuruselt keskmist, umbes 70-kohalist stuudiosaali, kus po\u0303randapinda on 136 m2 ja ko\u0303rgust kuus meetrit, jagame vaheldumisi oma allrentniku Eesti Rahvusringha\u0308a\u0308linguga (ERR). ERR hakkab seda kasutama telestuudiona ning Vaba Lava saab selles kammerlikumas saalis tuua va\u0308lja mahult va\u0308iksemaid lavastusi, teha proove, korraldada o\u0303pitube ja residentuure. Esimesel korrusel, kohe kohviku ko\u0303rval, asub ko\u0303ige va\u0308iksem (82 m2), umbes 50-kohaline saal, mis on sobilik lasteteatrile, aga ka seminarideks jms."}, {"text_idx": "#000018", "text": "Teatrikeskuse majutusosas on neli kaheinimesetuba, ko\u0308o\u0308ginurk, elutuba, va\u0308ike saal lugemisproovide korraldamiseks. Ko\u0303ik see on sobilik residentuuriks ja lavastuste va\u0308ljatoomiseks, sest eri suuruses saalid on samuti kohe ka\u0308epa\u0308rast."}, {"text_idx": "#000019", "text": "S\u030cto\u0303kalov: Lava taga on grimmitoad, garderoobid, muu vajalik."}, {"text_idx": "#000021", "text": "Reidolv: Vaba Lava visiitkaart on kuraatoriprogramm, mille panevad kokku kaheks hooajaks valitavad kuraatorid. Oleme otsustanud: kui hooaja kestel tuuakse kuraatoriprogrammi raames va\u0308lja keskmiselt kuus uuslavastust, siis neli neist esietenduvad Tallinnas ja kaks Narvas. Nii et ka Narva jagub esietendusi. Lavastused hakkavad roteeruma: Tallinnas esietendunud lavastusi na\u0308idatakse ka Narvas ja vastupidi."}, {"text_idx": "#000022", "text": "Uuendusena hakkab Vaba Lava peale kuraatoriprogrammi tegema koosto\u0308o\u0308lavastusi. Pisut on saadud inspiratsiooni \u201eEV 100\u201c teatrisarjast \u201eSajandi lugu\u201c, milles loositi suured ja va\u0308ikesed teatrid koosto\u0308o\u0308ks paaridesse. Proovime seda traditsiooni Eesti teatriruumis ja\u0308tkata, plaanis on koosto\u0308o\u0308lavastused Vene teatri, R.A.A.A.Mi ja teistega."}, {"text_idx": "#000023", "text": "Kolmanda suunana on Narva Vaba Lava teatritele ku\u0308lalisetenduste andmise paigaks. Tallinna keskus sai loodud eeska\u0308tt va\u0308ike- ja projektiteatrite tarvis, Narva maja ootab aga igas suuruses teatreid vo\u0303o\u0303rusetendustele. Eesti Etendusasutuste Liidu (EETEAL) eestvedamisel ja kultuuriministeeriumi toel ka\u0308ivitatakse 2019. aastal programm \u201eEesti teater Narvas\u201c, ta\u0308nu mille rahalisele abile hakkavad liidu liikmed andma Narvas regulaarselt ku\u0308lalisetendusi."}, {"text_idx": "#000024", "text": "Vaba Lava neljas tegutsemissuund on rahvusvahelised suhted nii Venemaa kui ka Euroopaga. Narva teatrikeskus avatakse 1. \u2013 11. detsembrini kestva etenduskunstide na\u0308dalaga, ku\u0308lla tulevad mitme riigi teatrid. Rootsi Kuninglik Draamateater ma\u0308ngib Anna Petterssoni visuaaleksperimentaalset feministlikku lavastust \u201eHedda Gabler\u201c. Leedu Riiklik Draamateater toob dokumentaallavastuse \u201eRoheline aas\u201c, milles ra\u0308a\u0308gitakse Ida-Virumaa sarnasest Visaginase piirkonnast Leedus ja sealsest Ignalina tuumaelektrijaamast. Soome nu\u0308u\u0308distsirkuse lipulaev Race Horse Company na\u0308itab oma uuslavastust \u201eUrbotek\u201c ja korraldab lastele o\u0303pitube."}, {"text_idx": "#000025", "text": "Tahame Narvas ellu kutsuda rahvusvahelise etenduskunstide festivali, sest huvi meie piirilinna vastu on va\u0308lismaal suur."}, {"text_idx": "#000027", "text": "Reidolv: Esimesed kontaktid su\u0308nnivad juba etenduskunstide na\u0308dalal. Avalavastuse \u201eTransiit. Peatage muusika\u201c lavastaja Dmitri Jegorov on Venemaalt, Peterburi Masterskaja teater toob aga Narva lavastuse \u201eVanem poeg\u201c. Narvakate huvi Venemaa teatri vastu on suur ja u\u0308htlasi on ka juba Peterburi teatrid uurinud vo\u0303imalusi tulla Narva vo\u0303o\u0303rusetendustele. Venemaa teatritega aitab sidemeid luua Tallinna Vaba Lava kunagine kuraator Oleg Lojevski, kes otsib sobivaid lavastajaid ja lavastusi, pakub ideid, samuti on sellega abiks Vaba Lava juhatuse liige Ma\u0308rt Meos ja projektiteater R.A.A.A.M."}, {"text_idx": "#000029", "text": "Reidolv: Vaba Lava katuse alla mahuvad veel kontserdid, na\u0308itused, konverentsid-seminarid. Etenduskunstide na\u0308dalal alustame koosto\u0308o\u0308d Tallinna So\u0303pruse kinoga, et hakata teatrikeskuse stuudiosaalis regulaarselt na\u0308itama art-house\u2019i filme."}, {"text_idx": "#000031", "text": "S\u030cto\u0303kalov: See vo\u0303iks olla Vaba Lava u\u0308ks eesma\u0308rke. Seda to\u0308o\u0308d saab teha mitmel tasandil, alustades kas vo\u0303i o\u0303pitubadest ja noorteprojektidest. Kui laps vo\u0303i noor saab to\u0308o\u0308varjupa\u0308eval ka\u0308ia koos na\u0308itleja vo\u0303i lavastajaga teatris ringi, siis lavastusprotsessi nii la\u0308hedalt na\u0308gemine haarab kaasa ja vo\u0303ib-olla innustab teda siduma oma tulevikku teatriga."}, {"text_idx": "#000033", "text": "Kui palju publikut loodate esimestel hooaegadel teatrikeskusesse meelitada?"}, {"text_idx": "#000034", "text": "S\u030cto\u0303kalov: Mingil ma\u0308a\u0308ral on Narvas teatriska\u0308imise harjumus siiski sa\u0308ilinud. Kui Geneva kontserdimajas vo\u0303i Rugodivi kultuurimajas ma\u0308ngivad Venemaa teatrid, siis on saalid ta\u0308is, ehkki piletid neile etendustele on kaks-kolm korda kallimad, kui hakkab maksma Vaba Lava pilet. Teatrihuvi on seega olemas, Vaba Lava keskus tahab aga harjutada publikut vaatama ka eksperimentaalsemat teatrit. Narvalastele on see praegu veel uus na\u0308htus."}, {"text_idx": "#000035", "text": "Reidolv: Narvas on natuke alla 60 000 elaniku, Ida-Virumaal 150 000 elanikku. Arvestades, et Tallinna teatrikeskuses oli hooajal u\u0308le 70 000 koguku\u0308lastuse, siis kui esimestel hooaegadel suudame Narvas koguda 25 000\u201330 000 ku\u0308lastust, vo\u0303ime rahule ja\u0308a\u0308da."}, {"text_idx": "#000036", "text": "Suures saalis ka\u0308ivad praegu lavastuse \u201eTransiit. Peatage muusika\u201c proovid."}, {"text_idx": "#000037", "text": "Teatrikeskuse fuajees hakatakse korraldama na\u0308itusi."}]